
30 DR 31.10.2012 

 
Ini saya fikir menggambarkan sikap Kerajaan Pusat dan agensi-agensi Pusat. Tadi 

Yang Berhormat Pasir Mas mengatakan bahawa tidak ada apa-apa yang dilakukan oleh 
pihak Negeri Kelantan dan rakyatnya dan kerajaannya. Akan tetapi sini kita lihat satu 
contoh di mana atas usaha rakyat Kelantan mencapai suatu kejayaan mewujudkan, itu pun 
dengan lesen pelabuhan yang terhad, private port, private jetty sahaja tetapi syarikat ini 
telah berjaya untuk mewujudkan pelabuhan antarabangsa di Tok Bali ini. Saya sempat 
melawatnya dan melihat bagaimana syarikat ini terpaksa menyewa suatu floating barge 
sebagai pelabuhannya dengan tiga kren tiga kilometer atau tiga nautika batu daripada 
pantai di Tok Bali tersebut. 

Usaha-usaha ini berlaku dan sambutan pun ada. Akan tetapi kalau mengikut 
jawapan ini, harapan kita untuk sokongan daripada Kerajaan Pusat dan agensi Pusat 
adalah amat mengecewakan dan menyedihkan. Jadi, soalan saya adalah dalam semangat 
untuk mewujudkan kerjasama ASEAN dalam bidang ekonomi dan tugas MIDA, adakah 
kerajaan, khususnya MITI ingin melihat bagaimana untuk menjadikan Pelabuhan Tok Bali 
ini berjaya sebagai tempat untuk misalnya mengeksport barangan-barangan kita ke negara-
negara jiran dalam ASEAN ini dan negara-negara yang lebih jauh lagi. 

Saya tidak mahu seperti yang berlaku kepada satu lagi agensi penting dalam 
bidang ekonomi khususnya di negeri Kelantan iaitu Lapangan Terbang Pengkalan Chepa. 
Bagaimana perkembangannya amat, sangat lambat dan menjadikan ianya akhirnya 
berkembang ialah sekali lagi usaha daripada rakyat negeri Kelantan sendiri yang membuka 
sekolah latihan juruterbang di Pengkalan Chepa itu yang mana akhirnya lapangan terbang 
itu terpaksa dibesarkan. Sekali lagi inisiatif daripada pihak swasta menggunakan Pengkalan 
Chepa sebagai tempat untuk menjadi supply based untuk helikopter dan sebagainya ke 
tempat-tempat pelantar minyak di lautan. Akhirnya, menjadi bertambah besar dan akhirnya 
rakyat Kelantan begitu aktif bukan sahaja untuk bekerja tetapi melancong. Akhirnya, 
pelabuhan itu sudah secara efektifnya menjadi lapangan terbang antarabangsa kerana 
Firefly sudah menggunanya untuk terbang ke Singapura dan sebagainya. 

■1240 

Jadi ini harapan kita ialah nampak sangat bahawa apa-apa kemajuan yang dicapai 
oleh Kelantan dicapai hasil daripada hasrat kerajaan negeri dan rakyatnya dengan 
sokongan yang begitu dingin daripada pihak agensi pusat dan Kerajaan Pusat. Jadi saya 
ingin bertanya kepada Yang Berhormat Menteri, apakah tindakan oleh Menteri dan MITI 
untuk membangunkan lagi beberapa tempat di Kelantan ini dalam konteks membangunkan 
lagi kerjasama ekonomi ASEAN ini. Terima kasih Tuan Pengerusi. 

Tuan Pengerusi [Datuk Dr. Wan Junaidi bin Tuanku Jaafar]: Sila Yang 
Berhormat Rembau. 

 

12.41 tgh. 

Tuan Khairy Jamaluddin [Rembau]: Terima kasih Tuan Pengerusi, saya merujuk 
kepada Butiran 050000 dan 070000 - MIDA dan MATRADE. Tuan Pengerusi, saya ingin 
membahaskan soal faktor produktiviti dan juga inovasi di dalam sektor eksport, sektor 
pembuatan kita. Seperti mana yang kita tahu, sektor pembuatan terutamanya sektor 
pembuatan yang berteraskan kepada eksport telah banyak membantu negara kita 
mencapai kadar pertumbuhan yang tinggi sejak pertengahan tahun 80-an. Akan tetapi 
dalam kita mengorak langkah untuk menjadi sebuah ekonomi yang tinggi dan berteraskan 
kepada pengetahuan dan sebagainya kita harus tanya soalan yang pokok iaitu apakah 
model yang sama perlu ataupun boleh diguna pakai untuk masa-masa yang akan datang. 

Di sini itu sebab persoalannya kepada kementerian khususnya kepada MIDA yang 
bertanggungjawab untuk mendapat pelaburan hasil dan juga kepada MATRADE yang 
memperkembangkan ikatan ataupun linkages perdagangan kita di peringkat antarabangsa. 
Di sini saya ingin membangkitkan beberapa fakta ataupun statistik berdasarkan kepada 
kajian yang telah dibuat yang sempat saya temui yang menyatakan bahawa untuk kita 
berada di persimpangan jalan pertumbuhan ekonomi hari ini. 

Kita kena tanya soalan sama ada pertumbuhan akan datang itu datangnya 
daripada pelaburan seperti mana yang wujud sejak tahun 80-an iaitu teknologi dan inovasi 
yang dibawa oleh syarikat-syarikat antarabangsa.  



Ini saya fikir menggambarkan sikap Kerajaan Pusat dan agensi-agensi Pusat. Tadi Yang Berhormat Pasir Mas mengatakan bahawa tidak ada apa-apa yang dilakukan oleh pihak Negeri Kelantan dan rakyatnya dan kerajaannya. Akan tetapi sini kita lihat satu contoh di mana atas usaha rakyat Kelantan mencapai suatu kejayaan mewujudkan, itu pun dengan lesen pelabuhan yang terhad, private port, private jetty sahaja tetapi syarikat ini telah berjaya untuk mewujudkan pelabuhan antarabangsa di Tok Bali ini. Saya sempat melawatnya dan melihat bagaimana syarikat ini terpaksa menyewa suatu floating barge sebagai pelabuhannya dengan tiga kren tiga kilometer atau tiga nautika batu daripada pantai di Tok Bali tersebut. Usaha-usaha ini berlaku dan sambutan pun ada. Akan tetapi kalau mengikut jawapan ini, harapan kita untuk sokongan daripada Kerajaan Pusat dan agensi Pusat adalah amat mengecewakan dan menyedihkan. Jadi, soalan saya adalah dalam semangat untuk mewujudkan kerjasama ASEAN dalam bidang ekonomi dan tugas MIDA, adakah kerajaan, khususnya MITI ingin melihat bagaimana untuk menjadikan Pelabuhan Tok Bali ini berjaya sebagai tempat untuk misalnya mengeksport barangan-barangan kita ke negara- negara jiran dalam ASEAN ini dan negara-negara yang lebih jauh lagi. Saya tidak mahu seperti yang berlaku kepada satu lagi agensi penting dalam bidang ekonomi khususnya di negeri Kelantan iaitu Lapangan Terbang Pengkalan Chepa. Bagaimana perkembangannya amat, sangat lambat dan menjadikan ianya akhirnya berkembang ialah sekali lagi usaha daripada rakyat negeri Kelantan sendiri yang membuka sekolah latihan juruterbang di Pengkalan Chepa itu yang mana akhirnya lapangan terbang itu terpaksa dibesarkan. Sekali lagi inisiatif daripada pihak swasta menggunakan Pengkalan Chepa sebagai tempat untuk menjadi supply based untuk helikopter dan sebagainya ke tempat-tempat pelantar minyak di lautan. Akhirnya, menjadi bertambah besar dan akhirnya rakyat Kelantan begitu aktif bukan sahaja untuk bekerja tetapi melancong. Akhirnya, pelabuhan itu sudah secara efektifnya menjadi lapangan terbang antarabangsa kerana Firefly sudah menggunanya untuk terbang ke Singapura dan sebagainya. #1240 Jadi ini harapan kita ialah nampak sangat bahawa apa-apa kemajuan yang dicapai oleh Kelantan dicapai hasil daripada hasrat kerajaan negeri dan rakyatnya dengan sokongan yang begitu dingin daripada pihak agensi pusat dan Kerajaan Pusat. Jadi saya ingin bertanya kepada Yang Berhormat Menteri, apakah tindakan oleh Menteri dan MITI untuk membangunkan lagi beberapa tempat di Kelantan ini dalam konteks membangunkan lagi kerjasama ekonomi ASEAN ini. Terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Sila Yang Berhormat Rembau. 12.41 tgh. Tuan Khairy Jamaluddin [Rembau]: Terima kasih Tuan Pengerusi, saya merujuk kepada Butiran 050000 dan 070000- MIDA dan MATRADE. Tuan Pengerusi, saya ingin membahaskan soal faktor produktiviti dan juga inovasi di dalam sektor eksport, sektor pembuatan kita. Seperti mana yang kita tahu, sektor pembuatan terutamanya sektor pembuatan yang berteraskan kepada eksport telah banyak membantu negara kita mencapai kadar pertumbuhan yang tinggi sejak pertengahan tahun 80-an. Akan tetapi dalam kita mengorak langkah untuk menjadi sebuah ekonomi yang tinggi dan berteraskan kepada pengetahuan dan sebagainya kita harus tanya soalan yang pokok iaitu apakah model yang sama perlu ataupun boleh diguna pakai untuk masa-masa yang akan datang. Di sini itu sebab persoalannya kepada kementerian khususnya kepada MIDA yang bertanggungjawab untuk mendapat pelaburan hasil dan juga kepada MATRADE yang memperkembangkan ikatan ataupun linkages perdagangan kita di peringkat antarabangsa. Di sini saya ingin membangkitkan beberapa fakta ataupun statistik berdasarkan kepada kajian yang telah dibuat yang sempat saya temui yang menyatakan bahawa untuk kita berada di persimpangan jalan pertumbuhan ekonomi hari ini. Kita kena tanya soalan sama ada pertumbuhan akan datang itu datangnya daripada pelaburan seperti mana yang wujud sejak tahun 80-an iaitu teknologi dan inovasi yang dibawa oleh syarikat-syarikat antarabangsa.